paragraph_text: Mitsubishi A6M Zero je zrakoplov japanskog proizvođača zrakoplova "Mitsubishi Heavy Industries" kojeg je tijekom drugog svjetskog rata koristila Japanska carska mornarica. Mitsubishi A6M Zero je lovački zrakoplov dugog doleta, koji se smatra jednim od najboljih lovačkih zrakoplova s mogućnošću polijetanja s nosača zrakoplova. Tijekom drugog svjetskog rata saveznički vojnici nadjenuli su ovom modelu nadimak Zero što se zadržalo kao opće poznati naziv zrakoplova.